
Jutri začetek kongresa o delovnem pravu in socialni varnosti 
Planet GV, Inštitut za delo pri Pravni fakulteti Univerze v Ljubljani in Društvo za delovno pravo in socialno varnost v sodelovanju z drugimi organizatorji letos že deveto leto pripravljajo Dneve delovnega prava in socialne varnosti, ki bodo 27. in 28. maja v Portorožu (GH Bernardin). 

Po četrtkovi uradni otvoritvi kongresa ter uvodnih nagovorih, bosta zbrane pozdravila še minister za delo, družino in socialne zadeve dr. Ivan Svetlik ter predsednik Evropskega inštituta za socialno varnost dr. Jos Berghman. Dopoldanski del bo namenjen aktualni temi, in sicer pomen mednarodnega in EU prava na področju delovnih in socialnih razmerij. Popoldanski del se bo nadaljeval v luči novih pristopov k zagotavljanju varnosti in zdravja pri delu ter prestrukturiranju podjetij ter položaju delavcev.

Petkov delovni dan se bo začel z zakonodajnimi novostmi na področju delovnega in socialnega prava.  Generalni direktor Direktorata za delovna razmerja in pravice iz dela na Ministrstvu za delo, družino in socialne zadeve Peter Pogačar bo udeležencem predstavil kakšne so spremembe zakona o delovnih razmerjih z vidika MDDSZ, generalni direktor ZPIZ Marijan Papež pa aktualna vprašanja reforme pokojninskega zavarovanja. Pred zaključkom IX. Dnevov delovnega prava in socialne varnosti pa se bodo udeleženci s predavatelji posvetili še uveljavljanju in varstvu pravic delavcev. 

Podroben program in predavatelje kongresa IX. Dnevi delovnega prava in socialne varnosti si oglejte na http://www.planetgv.si/?page=event&eid=2837 

NOVINARSKE AKREDITACIJE: Novinarji, ki se želite udeležiti dogodka, nam to sporočite na pr@planetgv.si še danes 26. 5. 2010. Za dodatne informacije nas pokličite.

Dr. Daniela Brečko, direktorica podjetja Planet GV

